Oko dva sata ujutro u subotu došlo je u Županijskoj ulici u Vukovaru do tučnjave. Glas Slavonije piše kako se radilo o tučnjavi između navijača Dinama, BBB-a i navijača beogradskog Partizana, Grobara, koji očito, kao i Delije, inače navijači Crvene zvezde, imaju svoju ”bazu” u hrvatskom gradu heroju.

Da je doista došlo do tučnjave potvrdila je i PU vukovarsko-srijemska, no, oni ne navode da se radilo o sukobu navijača:

“Šest osoba u dobi od 18 do 25 godina, napalo je tri osobe u dobi od 24 i 23 godine. Jedan od sudionika tučnjave teško je ozlijeđen, a dvoje lakše. Liječnička pomoć pružena im je u vukovarskoj bolnici, a teže ozlijeđeni mladić izvan je životne opasnosti. Svi sudionici sukoba su s područja Grada Vukovara, a o događaju je obaviješteno Državno odvjetništvo.”

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr